南韓和尚DJ日進大師(NewJeansNim)以佛經融合電音文化,並憑《Buddha Handsome (佛祖Handsome) 》一曲爆紅,身穿袈裟一邊饒舌一邊大喊「Put your hands up」,實行用電音傳教。
日進大師早前宣布將分別於4月27日和7月13日受邀到台灣Super House Night Club和《S2O Taiwan潑水音樂節》表演,唔少電音迷都表示相當期待。
真實身分係搞笑藝人
除咗台灣,日進大師更會於5月17日首度來港,到蘭桂坊被選為百大Night Club嘅Boomerang舉行音樂會普渡眾生。
其實,日進大師本名為尹成浩,並唔係和尚,真實身分係一名搞笑藝人,但同時都係一名虔誠佛教徒,於2023年進入曹溪寺受戒,被賜予法號日進NewJin,佢就期望自己可以用日進大師身份打破大眾對佛教嘅偏見。
原文刊登於 Yahoo 娛樂圈